Татарстанда һава торышы начарлану сәбәпле, балаларны массакүләм каядыр алып бару тыела
Утырыш ТР Премьер-министрының беренче урынбасары Алексей Песошин рәислегендә ТР Гражданнар оборонасы эшләре һәм гадәттән тыш хәлләр министры Рафис Хәбибуллин, ТР Баш федераль инспекторы Ренат Тимерҗанов, шәһәр округлары һәм муниципаль районнар рәисләре һәм комиссия әгъзалары, җирле үзидарә органнары һәм оешмалары катнашында узды.
"Әгәр һава шартлары яхшырмаса, иртәгә планлаштырылган сәфәрләр тыела. Бүген балаларны каядыр алып бару тыела", - дип аңлатма бирде комиссия кабул иткән карар турында ТР буенча ЭЭМның ЮХИДИ идарәсе җитәкчесе урынбасары Рөстәм Ибраһимов.
Утырышта автоинспектор белдергәнчә, бүгенгә 49 мәктәп автобусы ГЛОНАСС системасы буенча күзәтелми, кайберләрендә бу җиһазлар ватылган.
Үз чиратында, Рафис Хәбибуллин авыл балаларын йөртә торган мәктәп автобусларын юлга чыгаруны тыю тәкъдимен комиссия каравына кертте. Шулай ук ул һава шартлары начарлану сәбәпле, балаларны спорт ярышларына һәм төрле чараларга алып йөртүне тыярга тәкъдим итте.
"Республиканың барлык эре шәһәрләре буенча трассаларга чыгуны һәм хәрәкәтне чикләү максатыннан, өстәмә дислокацияләр әзерләнгән", - диде Рөстәм Ибраһимов.
Һава торышы үзгәрү белән бәйле рәвештә, республика һәм федераль дәрәҗәдәге юлларны ябу яки аларда хәрәкәтне чикләү турындагы карар бүген кабул ителәчәк.
сылтама: http://tat.tatar-inform.ru
Татар хатын-кызлары өчен кызыклы язмаларны Сөембикә Telegram-каналында укыгыз
-
Упкынга төшкәндә – 1 Биш ел буе балага уза алмаган хатынның ирен онытып, үзен генә кайгырткан, мендәргә капланып елаган чаклары күп булды. Узып та күтәрә алмаган ике баласын югалту ачысын да берүзе күтәрде. Аннары беренче кызлары туу шатлыгы ирнең эчеп йөрүен тагын икенче планга күчерде...
-
-
-
-
Ни өчен безнең өстәлдә тозлы кәбестә гел булырга тиеш? Рушания ханым Минсәгыйрова: «Безнең өстәлдән тозлы кәбестә беркайчан өзелеп торырга тиеш түгел», – ди. Ни өчен икәнен дә аңлата.